**אוניברסיטת בר-אילן**

**המחלקה למדע המדינה**

**לימודי צבא, ביטחון ומודיעין - תואר שני**

**לחקור ולהבין את ההשתנות**

מהפכת המידע המתעצמת, ההשתנות במאפייני המלחמה והתהפוכות במזרח התיכון מחייבים אותנו לבחון מחדש את האופן שבו אנו חוקרים, מבינים ועוסקים בביטחון, בצבא ובמודיעין.

תמהיל המענה לאתגרים בין זרועות הצבא, ארגוני הביטחון והגופים העוסקים במדיניות, דיפלומטיה ותודעה משתנה. למשל, בסביבה של לחימה בסביבה מורכבת - דוגמת המרחב האורבני, הקרב על התודעה ולוחמה מדינית, קיברנטית (סייבר), כלכלית ומשפטית - המודיעין, יותר מתמיד, הוא הבסיס לכל פעולה.

אנו מזמינים אותך לעמוד בחזית החשיבה והמחקר על ההשתנות בביטחון הלאומי. אוניברסיטת בר-אילן מקיימת תכנית מיוחדת לתואר שני בצבא, בטחון ומודיעין, שבה תוכל להרחיב ידע, הבנה ויכולת ניתוח ולהציב בעצמך דרכי חשיבה חדשות .

הניסיון התאורטי בתחום הביטחון הלאומי מהווה בסיס למי שמבקשים להשתלב בעיסוקים מגוונים בשרות הציבורי והעסקי.

הלימוד כולל קורסי יסוד בממשל, יחסים בינלאומיים, שיטות מחקר, ומודיעין ממלכתי ועסקי, וכן קורסי בחירה.

התכנית, שנפתחה לפני עשור, עברה שדרוג משמעותי וממוצבת כתכנית מובילה עם מרצים מנוסים ומעודכנים. בוגרי התכנית עובדים בזרועות הביטחון, במשרדי הממשלה, בשירות הציבורי ובמגזר הפרטי. לימודים אלו מהוים פתח לתפקידים מאתגרים בעתיד.

מתכונת הלימודים מותאמת ליצירת סביבת לימודים מאתגרת לאנשים עובדים: הלימודים מתקיימים יום בשבוע בימי שלישי במשך שנתיים. בשנה הראשונה נלמדים קורסי החובה, ובשנה השנייה נלמדים קורסי בחירה ונכתבת התזה. הלימודים כוללים הרצאות אורח וכנסי העשרה. בוגרי התכנית בציונים מתאימים יכולים להמשיך גם לדוקטורט.

**קיימים שני מסלולי לימודים : מסלול א' – עם תזה ומסלול ב' - ללא תזה.**

ראש התכנית- פרופ' שלמה שפירא, ראש המחלקה למדעי המדינה ונשיא האגודה הבינ"ל להיסטוריה של המודיעין.

מרכז אקדמי – תא"ל (מיל.) אפרים לפיד.

עדכון: 16.6.15

**מבנה התכנית – מסלול א'- 14 ש"ש**

**שנה ראשונה - קורסי חובה בהיקף של 8 ש"ש**

|  |  |  |  |  |
| --- | --- | --- | --- | --- |
| **מס' קורס** | **שם קורס** | **שם המרצה** | **יום ושעה** | **ש"ש** |
| 71-683-01 |  מודיעין וקבלת החלטות | אל"מ שי שבתאי | ג' 14:00-12:00 – סמ' א' | 1 ש"ש |
| 71-408-01 | מודיעין וביטחון לאומי | ד"ר שי הרשקוביץ | ג' 14:00-12:00 – סמ' ב' | 1 ש"ש |
| 71-802-01 | גישות ותיאוריות במדעי המדינה | ד"ר מרב משאלי רם | ג' 16:00-14:00 | 2 ש"ש |
| 71-887-01 | שיטות מחקר איכותניות וכמותיות במדעי המדינה | ד"ר נחשון פרז | ג' 20:00-18:00 | 2 ש"ש |
| 71-984-01 | יסודות המחקר המדעי | ד"ר זלמן אריאל | ג' 18:00-16:00 | 2 ש"ש |
| 71-762-01 | תזה לתואר שני |  |  | 0 ש"ש |
| 71-011-01 | סמינר מחלקתי למתמחים |  | ג' 16:00-14:00 | 0 ש"ש |

**שנה ראשונה-קורסי בחירה – 2ש"ש**

|  |  |  |  |  |
| --- | --- | --- | --- | --- |
| **מס' קורס** | **שם קורס** | **שם המרצה** | **יום ושעה** | **ש"ש** |
| 71-095-01 | מודיעין במלחמה הקרה (באנגלית) | ד"ר תומס וגנר פריס | ג' 10:00- 12:00סמ' א' | 1 ש"ש |
| 71-093-01 | סייבר ומידע | תא"ל (מיל') יאיר כהן | ג' 10:00- 12:00סמ' ב' | 1 ש"ש |

**שנה שנייה - קורסי בחירה בהיקף של 4 ש"ש**

**בתחומים:** מודיעין, שיטות איסוף מודיעין וסייבר, מודיעין ממלכתי ועסקי, צבא, יחב"ל, ביטחון, ניהול או ממשל.

**דרישות קבלה למסלול א' (עם תזה)**

בעלי תואר ראשון עם ממוצע ציונים של 83 ומעלה.

**קורסי השלמה**

מועמדים שלא למדו תואר ראשון במדע המדינה ידרשו למספר קורסי השלמה מקוונים הנלמדים בקיץ 2015 (לפני תחילת הלימודים) בציון ממוצע של 76. קורסי הקיץ יתחילו ב-1.7.15 ויסתיימו ב-9.8.15 ( ממליצים להירשם בהקדם האפשרי).

לפרטים נוספים ניתן לפנות לגב' אוריאן יחזקאל 03-5317399.

מייל: Politics.students@mail.biu.ac.il

**מבנה התכנית – מסלול ב'- 18 ש"ש**

**שנה ראשונה - קורסי חובה בהיקף של 4 ש"ש**

|  |  |  |  |  |
| --- | --- | --- | --- | --- |
| **מס' הקורס** | **שם הקורס** | **שם המרצה** | **יום ושעה** | **ש"ש** |
| 71-683-01 | מודיעין וקבלת החלטות | אל"מ שי שבתאי | ג' 14:00-12:00 –סמ' א' | 1 ש"ש |
| 71-408-01 | מודיעין וביטחון לאומי |  ד"ר שי הרשקוביץ | ג' 14:00-12:00 – סמ' ב' | 1 ש"ש |
| 71-802-01 | גישות ותיאוריות במדעי המדינה | ד"ר מרב משאלי רם | ג' 16:00-14:00 | 2 ש"ש |

**שנה ראשונה- קורסי בחירה בהיקף של 6 ש"ש**

|  |  |  |  |  |
| --- | --- | --- | --- | --- |
| **מס' קורס** | **שם קורס** | **שם המרצה** | **יום ושעה** | **ש"ש** |
| 71-095-01 | מודיעין במלחמה הקרה (באנגלית) | ד"ר תומס וגנר פריס | ג' 10:00- 12:00סמ' א' | 1 ש"ש |
| 71-093-01 | סייבר ומידע | תא"ל (מיל') יאיר כהן | ג' 10:00- 12:00סמ' ב' | 1 ש"ש |
| 71-094-01 | התפתחות הטרור העולמי: מהפדאיון עד דאע"ש | ד"ר חמדה בן- יהודה | ג' 16:00- 18:00 | 2 ש"ש |
| 71-806-01 | תרבות פוליטית ביחסים בינלאומיים | ד"ר יונתן ריינהולד | ג' 18:00- 20:00 | 2 ש"ש |

**שנה שנייה - קורסי בחירה בהיקף של 8 ש"ש**

**בתחומים:** מודיעין, שיטות איסוף מודיעין וסייבר, מודיעין ממלכתי ועסקי, צבא, יחב"ל, ביטחון, ניהול או ממשל.

**דרישות קבלה למסלול ב' (ללא תזה)**

בעלי תואר ראשון עם ממוצע ציונים של 80 ומעלה.

**קורסי השלמה**

מועמדים שלא למדו תואר ראשון במדע המדינה ידרשו למספר קורסי השלמה מקוונים הנלמדים בקיץ 2015 (לפני תחילת הלימודים) בציון ממוצע של 76. קורסי הקיץ יתחילו ב-1.7.15 ויסתיימו ב-9.8.15 ( ממליצים להירשם בהקדם האפשרי).

לפרטים נוספים ניתן לפנות לגב' אוריאן יחזקאל 03-5317399.

מייל: Politics.students@mail.biu.ac.il

**שכר הלימוד**

גובה שכר הלימוד נקבע על ידי המל"ג ל-200% על 2 שנות לימוד (פרטים בהוראות ההרשמה).

לכל סטודנט תעריף שונה. שכ"ל נקבע לפי שעות הלימוד ( לדוגמא: השלמות, קורסי קיץ, לימודי יהדות וכו'). כלומר: התעריף שונה מסטודנט לסטודנט.

**התוכנית עשויה להשתנות במהלך החודשים הקרובים עד פתיחת שנת הלימודים.**